SET ปิดเช้าลบ 9 จุด นักลงทุนขายลดเสี่ยง รอเงินเฟ้อสหรัฐ-ประชุมกนง.
SET ปิดเช้าลบ 9 จุด ตามตปท. นักลงทุนขายลดเสี่ยงเพื่อรอดูตัวเลขเงินเฟ้อเดือนก.ค. ของสหรัฐคืนนี้ และผลประชุมกนง. ให้แนวรับ 1,600 จุด และแนวต้าน 1,615 จุด
SET ปิดเช้าลบ 9 จุด ตามตปท. นักลงทุนขายลดเสี่ยงเพื่อรอดูตัวเลขเงินเฟ้อเดือนก.ค. ของสหรัฐคืนนี้ และผลประชุมกนง. ให้แนวรับ 1,600 จุด และแนวต้าน 1,615 จุด
10 ส.ค. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าที่ผ่านมาปรับตัวลงเป็นไปตามบรรยากาศการลงทุนของตลาดหุ้นอื่นในภูมิภาคเอเชียที่ปรับตัวลงกันถ้วนหน้า เนื่องจากนักลงทุนลดความเสี่ยงก่อนการเปิดเผยดัชนีราคาผู้บริโภค (CPI) เดือนก.ค.ของสหรัฐในคืนนี้ โดยตลาดคาดการณ์ว่า ดัชนี CPI ทั่วไป เดือนก.ค.ของสหรัฐจะอยู่ที่ระดับ 8.7% ชะลอลงจาก 9.1% ในเดือนมิ.ย. ซึ่งหากตัวเลขดังกล่าวออกมาสูงกว่าคาด ก็จะเป็นความเสี่ยงต่อตลาดให้ปรับตัวลง
อีกทั้งก่อนหน้านี้ตลาดฯ ก็ปรับตัวขึ้นไปค่อนข้างมากพอสมควร จากระดับ 1,520 จุด ขึ้นมาที่ 1,620 จุด ก็มองเป็นจังหวะที่ต้องมีการพักฐานลงบ้าง
สำหรับแนวโน้มการลงทุนในช่วงบ่าย คาดว่า ตลาดน่าจะเคลื่อนไหวอยู่ในแดนลบต่อ แนะติดตามการประชุมคณะกรรมการนโยบายการเงิน (กนง.) ช่วงบ่ายวันนี้ คาดว่าจะปรับขึ้นอัตราดอกเบี้ยที่ 0.25% ตามคาด ให้แนวรับไว้ที่ 1,600 จุด และแนวต้าน 1,615 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KCE มูลค่าการซื้อขาย 1,383.60 ล้านบาท ปิดที่ 58.25 บาท ลดลง 4.25 บาท
KBANK มูลค่าการซื้อขาย 1,359.09 ล้านบาท ปิดที่ 150.00 บาท เพิ่มขึ้น 0.50 บาท
BANPU มูลค่าการซื้อขาย 1,136.77 ล้านบาท ปิดที่ 13.00 บาท เพิ่มขึ้น 0.30 บาท
TOP มูลค่าการซื้อขาย 923.52 ล้านบาท ปิดที่ 52.25 บาท เพิ่มขึ้น 1.25 บาท
DELTA มูลค่าการซื้อขาย 894.70 ล้านบาท ปิดที่ 520.00 บาท ลดลง 18.00 บาท